Diari Oficial de la Generalitat Valenciana


Sumari del DOGV 6719, del 22-02-2012 (2012/1605)

RESOLUCIÓ de 6 de febrer de 2012, de la Secretaria Autonòmica de l'Agència Valenciana de Salut, per la qual modifica la Resolució de 15 d'octubre de 2009, del secretari autonòmic de Sanitat, per la qual s'establix el procediment de sol·licitud, tractament i cessió de dades de caràcter sanitari del sistema d'informació de l'assistència ambulatòria de l'Agència Valenciana de Salut d'Abulcassis (SIA - Gaia).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6719

Data del DOGV
:   22-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1605


Data del document
:   06-02-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * sistema d'informació
    * registre de documents
    * legislació
    * oficina d'informació
    * centre mèdic

RESOLUCIÓ de 6 de febrer de 2012, de la Secretaria Autonòmica de l'Agència Valenciana de Salut, per la qual modifica la Resolució de 15 d'octubre de 2009, del secretari autonòmic de Sanitat, per la qual s'establix el procediment de sol·licitud, tractament i cessió de dades de caràcter sanitari del sistema d'informació de l'assistència ambulatòria de l'Agència Valenciana de Salut d'Abulcassis (SIA - Gaia). [2012/1605]
Introducció
Atesa l'experiència adquirida del funcionament de la comissió tècnica reguladora de l'accés a la informació del sistema d'informació d'assistència ambulatòria de l'Agència Valenciana de Salut, s'acorda la modificació de la Resolució de 15 d'octubre de 2009, del secretari autonòmic de Sanitat, per la qual s'establix el procediment de sol·licitud, tractament i cessió de dades de caràcter sanitari del sistema d'informació de l'assistència ambulatòria de l'Agència Valenciana de Salut d'Abulcassis (SIA - Gaia), per a proporcionar la seguretat necessària al sistema que permet una millora en la gestió pública.
Per tot el que s'ha exposat, fent ús de les competències que m'atorga el Decret 111/2011, de 2 de setembre, del Consell, pel qual aprova el Reglament Orgànic i Funcional de la Conselleria de Sanitat i modifica el Decret 25/2005, de 4 de febrer, del Consell, pel qual aprova els estatuts reguladors de l'Agència Valenciana de Salut, emet les instruccions següents:
Instruccions
Article únic. Aprovació de la modificació de la Resolució de 15 d'octubre de 2009, del secretari autonòmic de Sanitat, per la qual s'establix el procediment de sol·licitud, tractament i cessió de dades de caràcter sanitari del sistema d'informació de l'assistència ambulatòria de l'Agència Valenciana de Salut d'Abulcassis (SIA - Gaia).
1. Es fa una redacció nova del punt 3 de l'apartat primer, dels punts 1, 2 i 4 de l'apartat quart i dels punts 2, 3 i 4 de l'apartat sext; se substituïxen els annexos II, III, IV pels que es troben en l'annex d'esta resolució.
DISPOSICIÓ FINAL
Primera. Entrada en vigor
Esta resolució entra en vigor l'endemà de la publicació en el Diari Oficial de la Comunitat Valenciana.
València, 6 de febrer de 2012.- La secretària autonòmica de l'Agència Valenciana de Salut: Manuela García Reboll.
Annexos
Relació completa, en la seua nova redacció, dels preceptes que es modifiquen de la Resolució de 15 d'octubre de 2009, del secretari autonòmic de Sanitat, per la qual s'establix el procediment de sol·licitud, tractament i cessió de dades de caràcter sanitari del sistema d'informació de l'assistència ambulatòria de l'Agència Valenciana de Salut d'Abulcassis (SIA - Gaia).
U. El punt 3 de l'apartat primer queda redactat de la manera següent:
3. Les persones responsables de la gestió de PRO-SI-GA seran prèviament autoritzades pel gerent de l'Agència València de Salut, a proposta de la Direcció General de Farmàcia i Productes Sanitaris i/o la Direcció General d'Ordenació i Assistència Sanitària.
Dos. Els punts 1, 2 i 4 de l'apartat quart queden redactats de la manera següent:
Comissió tècnica reguladora de l'accés a la informació del sistema d'informació d'assistència ambulatòria de l'Agència Valenciana de Salut.
1. La comissió tècnica reguladora de l'accés a la informació del sistema d'informació d'assistència ambulatòria de l'Agència Valenciana de Salut, està formada per:
a. President de la comissió: el gerent de l'AVS o la persona que designe.
b. Vicepresident primer: el director general de Farmàcia i Productes Sanitaris o la persona que designe.
c. Vicepresident segon: el director general d'Ordenació i Assistència Sanitària o la persona que designe.
d. Secretari: el coordinador funcional de Gaia o el coordinador funcional d'Abulcassis.
e. El subdirector general de Farmàcia i Productes Sanitaris.
f. La subdirectora general d'Ordenació, Gestió i Planificació Sanitària.
g. El coordinador funcional de l'oficina d'Abulcassis o un tècnic de l'oficina d'Abulcassis.
h. El coordinador funcional de l'oficina de Gaia o un tècnic de l'oficina de Gaia.
i. El coordinador funcional de la Inspecció de Servicis Sanitaris en Abulcassis.
j. Un tècnic del SIP.
k. El responsable tècnic del SIA de la Subdirecció General de Sistemes d'Informació per a la Salut.
l. El responsable tècnic de Gaia de la Subdirecció General de Sistemes d'Informació per a la Salut.
m. Dos tècnics de la Direcció General de Farmàcia i Productes Sanitaris.
2. Les funcions de la comissió tècnica reguladora són les següents:
a. Avaluació de les peticions d'informació externa i interna.
b. Elaboració d'un informe que ha d'incloure l'acceptació o el rebuig de les sol·licituds d'informació, el motiu per què les accepta o les rebutja i els aclariments que considere oportuns.
c. Priorització de les sol·licituds.
d. Auditar internament el PRO-SI-GA.
4. Una vegada estudiat l'informe de la comissió tècnica reguladora, el gerent de l'Agència Valenciana de Salut ha de resoldre l'estimació o la desestimació de la sol·licitud d'informació.
Tres. Els punts 2, 3 i 4 de l'apartat sext queden redactats de la manera següent:
2. Per a la fase inicial o de sol·licitud s'observaran els aspectes següents:
a. El peticionari, persona física o jurídica que requerisca dades que es puguen obtindre del sistema d'informació SIA o Gaia, ha d'adreçar una sol·licitud a l'AVS amb el formulari corresponent segons siga sol·licitud d'informació interna o externa (annexos I i II).
b. A fi de fomentar el concepte d'administració sense papers, el canal de sol·licitud serà exclusivament a través de l'aplicació PRO-SI-GA ubicada en la pàgina web de la Conselleria de Sanitat: .
c. Ha de constar la identificació del peticionari, la sol·licitud i la finalitat.
d. Les sol·licituds d'informació interna que sol·liciten dades personals, a més de la identificació del peticionari, la sol·licitud i la finalitat, han d'adjuntar amb caràcter obligatori el document d'acceptació per part de les direccions generals, direccions territorials o gerències departamentals corresponents, en el cas de les concessions administratives a través del comissionat.
e. En cas de sol·licituds d'informació externa, a més de la identificació del peticionari, la sol·licitud i la finalitat, han d'aportar amb caràcter obligatori el document d'acceptació per part de les direccions generals, direccions territorials o gerències departamentals corresponents, i en el cas de les concessions administratives a través del comissionat; també la documentació que es requerisca segons la normativa sobre estudis clínics i estudis d'investigació amb medicaments i productes sanitaris a la Comunitat Valenciana i, per tal d'avalar la utilització científica i donar suport a la sol·licitud, el peticionari podrà presentar tota la documentació que considere convenient en defensa dels seus interessos. D'acord amb l'Orde SAS/3470/2009, és obligatori sol·licitar la classificació per part de l'Agència Espanyola de Medicaments i Productes Sanitaris de tots els estudis clínics o epidemiològics no aleatoritzats que es duguen a terme amb sers humans o amb registres mèdics i que arrepleguen informació sobre medicaments.
3. Per a la fase de validació, l'AVS, a través de l'Oficina de Gestió d'Abulcassis i l'Oficina de Gaia, s'encarrega de la recepció, el registre i la validació funcional de les sol·licituds, que variarà segons l'àmbit de la informació:
a. Informació interna: validació de la sol·licitud per part de les persones responsables de la gestió de les dades i comunicació al sol·licitant de l'estimació o desestimació de la sol·licitud presentada, segons l'adequació de la utilització als fins previstos i la viabilitat funcional. Si l'encarregat del tractament i gestió de les dades no pot donar resposta a alguna sol·licitud d'informació interna per una peculiaritat especial en el procés habitual de validació, podrà fer ús de la comissió tècnica reguladora de l'accés a la informació del Sistema d'Informació Ambulatòria de l'AVS, per a estimar o desestimar la sol·licitud presentada. S'ha de comunicar per correu electrònic automàticament el resultat de la validació inicial al sol·licitant i, si és estimada, passarà a la fase de tramitació, extracció i preparació de les dades per a la cessió. En el cas que se sol·liciten dades personals, si la proposta és estimada, es redirigirà la sol·licitud i la documentació annexa a la comissió tècnica reguladora de l'accés a la informació del Sistema d'Informació Ambulatòria, la qual s'ha d'encarregar d'analitzar els aspectes funcionals i tècnics de la sol·licitud, i en proposa l'acceptació o el rebuig. El gerent de l'AVS ha de dictar una resolució que estima o desestima la so licitud, d'acord amb la viabilitat i l'adequació de la utilització als fins previstos en esta norma, i la notifica al responsable de la sol·licitud de les dades.
b. Informació externa: validació de la sol·licitud per part de les persones responsables de la gestió de les dades i comunicació al sol·licitant de l'estimació o desestimació de la sol·licitud presentada, en funció de l'adequació de la seua utilització als fins previstos i viabilitat. Si la proposta és estimada, es redirigirà la sol·licitud i documentació annexa, a la Comissió tècnica reguladora de l'accés a la Informació del Sistema d'Informació Ambulatòria, qui s'encarregarà d'analitzar aspectes funcionals i tècnics de la sol·licitud, proposant la seua acceptació o rebuig. El gerent de l'AVS haurà de dictar una resolució que estime o desestime la so licitud, d'acord amb la viabilitat i l'adequació de la utilització als fins previstos en esta norma, i la notifica al responsable de la sol·licitud de les dades.
c. En el cas que la comissió tècnica reguladora de l'accés a la informació del Sistema d'Informació Ambulatòria demane a la persona interessada que esmene algun error en la sol·licitud o aporte algun document, se li ha de concedir un termini de 10 dies hàbils des de la recepció del requeriment per a l'esmena o aportació, i se li ha d'indicar que, si no ho fa, es considerarà que desistix de la petició mitjançant una resolució, tot això d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. En la fase de tramitació, extracció i preparació de les dades per a la seua cessió, el gestor de les dades serà el responsable de la gestió de la tramitació de la sol·licitud d'informació, extracció de les dades si es troben en les ferramentes d'explotació d'informació corporatives, preparació de les dades per a la seua cessió i del tancament de la petició. Si les dades requerits no es troben en les ferramentes d'explotació d'informació corporatives, es procedirà a la sol·licitud d'extracció de la informació a la Gestió de la Tecnologia (GTEC), segons el procediment intern de treball desenrotllat des de l'Oficina d'Abulcassis. La preparació i cessió de les dades al sol·licitant, variarà d'acord al caràcter de les dades:
a. Dades agregades o macrodades: Es realitzarà la cessió al sol·licitant, encriptades amb una clau de treball.
b. Dades de caràcter personal:
-Registre anonimitzat o irreversiblement dissociat: es realitzarà la cessió al sol·licitant, dades encriptades amb una clau de treball.
-Registre codificat o reversiblement dissociat: es xifraran automàticament amb la clau d'usuari pública del receptor final de la informació, de manera que només ell podrà desxifrar-ho.
Quatre. Se substituïx l'annex II, III, IV pels següents: